Dudek jarojn post la usona invado de Irako, la estinteco de la malliberejo Abu Ghraib plu ronĝas la Irakanojn
#000001
En tiu malliberejo, la usonaj militistoj praktikis torturon kaj humiligajn traktadojn kontraŭ irakaj malliberuloj.
#000002
Militaj fortikaj kampoj, gvatoturoj... anstataŭ urbocentro, jen malliberejo 115 hektarojn, kies muroj etendiĝas senfine. Abu Ghraib, en Irako, 20 kilometrojn for de Bagdado, ne estas agrabla urbo. Miliono da personoj loĝas tie, kaj etoso de timo ŝajne eĉ regas en ĝiaj stratoj, malpuraj kaj senhomaj.
#000003
Dudek jarojn post la invado de Irako fare de Usono, kiu celis renverson de la reĝimo de Saddam Hussein, kontraŭ la decido de Unuiĝintaj Nacioj, Abu Ghraib kaj ĝia giganta malliberejo fariĝis tutmonda simbolo de la plej abomenindaj ekscesoj kontraŭ Homaj rajtoj. Torturaĵoj estis tie grandskale praktikataj fare de militistoj de la usona armeo kaj CIA-agentoj.
#000004
Bildoj fotitaj de usonaj militistoj mem, estis malsekretigitaj en amaskomunikiloj.
#000005
« Preskaŭ 80% el la provosoj devenis de la urbo Abu Ghraib, do rilato ekzistis inter la urbo kaj la malliberejo », eksplikas Salam Habib, iraka esploristo por la brita NeRegistara Organizaĵo AirWars kaj esplorĵurnalisto. Salam Habib renkontis multajn eks-enkarcerigitojn, traŭmatizitaj por ĉiam: « Ili ne volas rakonti tion, kio okazis al ili, ili hontas kaj preferas kaŝi la aferon al la socio ». Unu el ili diris al mi: « Kiam mi preterpasas laŭlonge de Abu Ghraib, mi mallevas la kapon, mi ne volas memori tion, kio okazis al mi ĉi tie, la sola vorto Abou Ghraib vekas en mi koŝmaron. »
#000006
« Elektro-tortutoj kaj seksperfortoj estis kutimaj. Ili malsategigis nin aŭ malhelpis nin dormi dum tagoj » - Ali Al-Qaissi
#000007
La foto de Ali Al-Qaissi diskoniĝis en la tuta mondo. Li staras sur skatolo, kun krucigitaj brakoj konektitaj al elektraj dratoj, kaj kapuĉo sur la kapo. Sanga flueto ellasiĝas de ĝi. Kontaktita per la apo skype, li hodiaŭ estas rifuĝinto en Berlino, kaj fondis la Asocion de la viktimoj de la malliberejoj dum la usona okupacio. « Inter la kutimaj torturoj, ili plonĝigis nian kapon sub la akvo, ĝis kiam oni timis dronadon, aŭ duŝis nin per glacia akvo », rakontas Ali Al-Qaissi. Post jaro, Ali Al Qaissi finfine estis senkulpigita kaj liberigita.
#000008
Same kiel li, pli ol 70% el la 50 000 malliberuloj de Abu Ghraib estis arbitre enkarcerigitaj, laŭ raporto de la Ruĝa Kruco.
#000009
Tion rakontas Hassan Al-Janaby, 50-jara, eks-kapitano de la gvardio de Saddam Hussein. Li prizorgas diskretan magazenon de kosmetikaĵoj en la bazaro de Abu Ghraib : « Ĉiutage, la usonaj aŭ irakaj fortoj arestis inter 100 kaj 150 personoj, multaj sen akuzoj ». Usonflanke, nur la oficirino, kiu direktis la malliberejon, la ĝeneralino Janis Karpinski, finfine estis eksigita kaj kelkaj militistoj akuzitaj pro torturoj estis kondamnitaj.
#000010
George Bush petis pardonon, kaj la afero finis tiel.
#000011
Du ĉefaj aferoj okupas nun la enketistojn de la Internacia Puna Kortumo. Temas pri la infanoj translokitaj al Rusio, kaj la intencaj bombadoj kontraŭ civilaj infrastrukturoj. Laŭ la New York Times, la Internacia Puna Kortumo (IPK) intencas persekuti Rusojn pro militkrimoj koncerne ambaŭ temojn.
#000014
Laŭ la usona mediato, la unua afero koncernas la forkaptadon de ukrainaj infanoj, kiuj estas poste senditaj al adopto aŭ al reedukaj kampoj.
#000015
La dua afero koncernas la akuzojn pri la bombadoj fare de la rusiaj fortoj, kiuj intence celas per misiloj civilajn infrastrukturojn, kiel elektrajn kaj hidraŭlikajn centralojn.
#000016
La kortumo kreita en 2002 por juĝi la plej terurajn krimojn plenumintajn en la mondo, intencas ankaŭ postuli arestmandatojn kontraŭ pluraj personoj, laŭ la New York Times.
#000017
La mediato citas nunajn kaj eksajn anonimajn respondeculojn de la IPK, sed provizas nek detalojn pri la personoj koncernataj, nek kiam tiuj personoj estos kulpigitaj. De pli ol jaro, la IPK enketas pri eventualaj militkrimoj aŭ krimoj kontraŭ la Homaro plenumintaj dum la rusia ofensivo.
#000018
Forkaptadoj de infanoj estas « objekto de prioritata enketo »
#000019
Pli frue ĉi-monate post vizito en Ukrainio, ĝia prokuroro Karim Khan deklaris, ke la supozataj forkaptadoj de infanoj estas « objekto de prioritata enketo ». « La infanoj ne povas esti traktataj kiel militakiro », li deklaris en komunikaĵo la 7an de marto. Karim Khan substrekis, ke li vizitis sancentron por infanoj sude de Ukrainio, kiu estis « malplena, post supozata deportado de infanoj de Ukrainio al la Rusia Federacio » aŭ aliaj okupaciataj zonoj.
#000020
La prokuraro menciis, ke li enketas pri la atakoj kontraŭ « gravaj civilaj infrastrukturoj », kaj ke li vizitis la lokojn de pluraj el tiuj bombadoj. Karim Khan antaŭe priskribis Ukrainion kiel « krimscenon », kaj ankaŭ iris al Buĉa, apud Kijivo, kie ĵurnalistoj de la franca Novaĵagentejo AFP vidis almenaŭ 20 korpojn kuŝantajn sur strato.
#000021
Nek Rusio nek Ukrainio estas membroj de la IPK, sed Kijivo agnoskis la kompetentecon de la kortumo sur sia teritorio kaj laboras kun la prokuroro. Rusio neas la asertojn pri militkrimoj. La ekspertoj agnoskis, ke estas neprobable, ke tiu lando liveru suspektatojn.
#000022
Novjaro en Ukrainio: En Kijivo, rusiaj aerfrapoj celis koncertejon, hotelon, kaj plurajn civilajn infrastrukturojn
#000023
Trudita deportado de ukrainaj infanoj al Rusio: asocio petas malfermon de enketo pro « genocido » ĉe la Internacia Puna kortumo
#000024
Milito en Ukrainio : « Ni eĉ ne plu sukcesas kalkuli » la nombron de mortintoj en Buĉa, atestas armepastro
#000025
Burundo: membroj de asocioj estas arestitaj pro « samseksemo »
#000026
Bildo: estas kontraŭleĝe esti gejo in my country. Mi estas rifuĝinto.
#000027
En Burundo, 24 personoj, inter kiuj respondeculoj de asocio, kiu luktas kontraŭ la Akirita Imuno-Deficita Simptomaro (AIDS), kaj promocias entreprenemon de la junuloj, estis arestitaj la 23an de februaro, dum seminario financita de usona agentejo. Ili estis suspektitaj esti samseksemuloj en lando, kie la Ŝtatĉefo kvalifikas la samseksemulojn « malbenaj personoj », kaj kie neniu mediato aŭdacas elvoki la aferon. La personoj ĵus estis arestitaj kaj riskas ĝis du jaroj da malliberejo.
#000028
Inter la 24 personoj ĉeestis kelkaj adoltoj, kiuj prizorgas la asocion MUCO, kaj ankaŭ junuloj kaj junulinoj. Ili partoprenis la trian tagon de la seminario pri la « entreprenemo de la junuloj », kiam dekoj da policistoj kaj agentoj de la Nacia spionservo enrompis en la sidejon de la organizaĵo en Gitego, kie ili koletiĝis.
#000029
Najbaroj alarmitaj pro la ir-revenoj de junuloj alarmis la policistojn, akuzante ilin pri samseksemo. Tiuj ĉi arestis ĉiujn personojn, kaj efektivigis traserĉadon en la buroo de la organizaĵo, kie ili trovis « narkotaĵojn, kondomojn kaj dokumentojn pri la rajtoj de la samseksemuloj », laŭ juĝa informfonto.
#000030
Sed male al la onidiroj, kiuj tiam cirkulis en la politika ĉefurbo de Burundo, la policistoj ekkonsciis, ke la asocio MUCO estas legitima, kaj ke ĝia seminario estas financita de la "Usona Agentejo por Internacia Evoluo" (USAID). Plie, ĝiaj membroj asertis, ke la kaptita materialo estis utiligita kiel didaktikaj iloj en la lukto kontraŭ la AIDS.
#000031
Iliaj pravigoj havis nenian efikon. Malgraŭ foresto de ĉia ajn akuzo kontraŭ ili, la 24 personoj estis arestitaj pro « samseksemo aŭ instigo al samseksemo », tiam enkarcerigitaj en la malliberejo de Gitego, lundon 6an de marto, laŭ la asocio ACAT-Burundo kaj juĝa informfonto.
#000032
Ĉu tiuj arestoj estas ligitaj al la antaŭnelongaj diroj de la registaro ? La burunda prezidento, Evariste Ndajiŝimije, lanĉis kelkajn tagojn antaŭen viglan atakon kontraŭ la samseksemuloj, alvokante la burundanojn « forĵeti » ilin, ĉar « ili alportas al ni malbenon ».
#000033
Bangladeŝo: nova incendio detruas la plej grandan rifuĝkampon en la mondo
#000034
Pluraj miloj da rohinĝaj rifuĝintoj perdis siajn provizorajn ŝirmejojn en incendio, kiu okazis dum la posttagmezo de la 5a de marto, sude de Bangladeŝo. En la kampadejoj de Koks Bazar, konstanta minaco de fajro aldoniĝas al malsato kaj kompatindaj higienaj kondiĉoj.
#000035
Por mastri la flamojn, « tri horojn da senbridaj penoj » estis necesaj al la sukurservoj, helpataj de la loĝantoj.
#000036
Incendio okazinta dimanĉon 5an de marto en rifuĝkampo de koks Bazar, detruadis pli ol 2 000 ŝirmilojn faritajn per bambuoj kaj baŝoj. En la kampadejoj de tiu urbo ekstremsude de Bangladeŝo, kelkajn kilometrojn for de la birma landlimo, vivas pli ol miliono da rohinĝaj rifuĝintoj, kiuj fuĝis la militan represion. Almenaŭ 12 000 personoj perdis sian ŝirmilon, laŭ Mohammed Mizanur Rahman, ĉefo de la "Buroo de la komisaro pri sukuro kaj reveno de la rifuĝintoj", citita de The Dhaka Tribune.
#000037
La incendio ekis dimanĉon komence de la posttagmezo en la rifuĝkampo numero 11 kaj vastiĝis al la rifuĝkampoj 9 kaj 10. Neniu viktimo estis menciita sed junulo estis arestita, informis la ĉefo de la surloka polico Sheikh Mohammad Ali. Laŭ la Alta Komisiito de Unuiĝintaj Nacioj pri Rifuĝintoj, pli ol 90 instalaĵoj estis detruitaj aŭ damaĝitaj, inter kiuj sancentroj, akvoprovizejoj, lernejoj kaj butikoj.
#000038
Fajro estas konstanta danĝero en Koks Bazar, mencias The Daily Star memorigante, ke incendio jam mortigis almenaŭ 15 rifuĝintojn, inter kiuj 6 infanoj, kaj detruadis pli ol 9 000 ŝirmilojn en marto 2021. Inter januaro 2021 kaj decembro 2022, 222 incendioj estis listigitaj en la kampadejoj de Koks Bazar, inter kiuj 60 havas kriminalan originon, laŭ raporto de la bangladeŝa registaro publikigita en februaro, kaj citita de la BBC.
#000039
« Mi kondamnas la perforton, kiu mortigis kaj suferigis tiom da personoj ambaŭflanke, kaj kiu naskas premegan malesperon », deklaris Volker Türk dum la 52-a sesio de la Konsilio pri Homaj rajtoj en Ĝenevo.
#000044
La Alta Komisaro kondamnis la perforton « kontraŭ la okupacio » kaj la perforton utiligatan « por konservi kaj respektigi ĝin » menciante « katastrofon, antaŭ ĉio por la palestina popolo ».
#000045
« Pli ol duonjarcenta okupacio kondukis al pli kaj pli granda senposedigo, al pli kaj pli profundaj mankoj, al gravaj kaj ripetataj malobservadoj de la palestinaj rajtoj, ĉefe ilia rajto al vivo. Neniu povas deziri vivi tiel, nek imagi, ke la fakto devigi homojn vivi en tiel senesperaj kondiĉoj povu konduki al daŭra solvo », li deklaris.
#000046
Laŭ la raporto, la jaro 2022 estis la plej mortiga por la Palestinanoj dum la 17 lastaj jaroj, kun 131 mortintoj, mortigitaj fare de la israelaj sekuraj fortoj en operacoj nomataj kontraŭ-ribelaj kontroloj.
#000047
Flanke de Israelo, la nombro de viktimoj kulminas de post 2016, kun 13 personoj mortigitaj en 2022.
#000048
Kaj tiu tendenco daŭris dum la unuaj monatoj de la jaro 2023, laŭ la Alta Komisaro pri Homaj rajtoj.
#000049
« Ili ĉion cindrigis »: la urbo Huwara en okupaciata Cisjordanio estis atakita de punekspedicioj fare de israelaj kolonianoj
#000050
Belorusio: la aktivulo Ales Bjaljacki, kun-laŭreato de la Nobelpremio pri Paco estas kondamnita al 10 jaroj da malliberejo
#000051
Tiu grava puno enskribiĝas en novan serion de procesoj, kiuj celas aktivulojn, ĵurnalistojn, kaj opoziciulojn al la reĝimo de Aleksandro Lukaŝenko.
#000052
Ales Bjaljacki estas famkonata figuro de la demokratia movado en Belorusio. La aktivulo kun-laŭreato de la Nobelpremio pri Paco en 2022, estas kondamnita al 10 jaroj da malliberejo fare de tribunalo de Minsko, anoncis vendredon 3-an de marto la NeRegistara Organizaĵo Viasna.
#000053
Tiu grava puno enskribiĝas en novan serion de procesoj, kiuj celas aktivulojn, ĵurnalistojn kaj opoziciulojn, subpremitajn de post la protestmovado de la somero 2020.
#000054
La NRO aldonas, ke du kunlaborantoj de Ales Bjaljacki, arestitaj kiel li en julio 2021 kaj juĝita samtempe ol li, Valentin Stefanoviĉ kaj Vladimir Labkoviĉ estis respektive kondamnitaj al naŭ kaj sep jaroj da enkarcerigo.
#000055
Kvara akuzito, Dmitri Soloviev, juĝita pro kontumaco post lia fuĝo al Pollando, ankaŭ estis kondamnita al ok jaroj da malliberejo. Ili ĉiuj estis aliparte kondamnitaj al monpuno de 185 000 belorusaj rubloj.
#000056
Ales Bjaljacki kaj liaj kolegoj estis akuzitaj, ke ili enirigis grandajn kvantojn da mono en Belorusion, kaj financis kolektivajn aktivecojn, « kiuj grave atencas al la publika ordo ». La tri viroj kontestis sian kulpecon.
#000057
Post la anonco de la juĝo, la ĉefa opoziciulino en ekzilo, Svetlana Ciĥanoŭskaja, denuncis « hontindan justicon ».
#000058
Siaflanke, la germana ministrino pri fremdaj aferoj, Annalena Baerbock, kvalifikis la proceson « farso ».
#000059
Ales Bjaljacki, 60-jaraĝa, fondis kaj prizorgis dum jaroj la NRO Viasna, ĉefa grupo de defendo de Homaj rajtoj en la lando.
#000060
Dum la manifestacioj de la jaro 2020 kontraŭ la reĝimo de Aleksandro Loukaŝenko, la NRO ludis ŝlosilan rolon en la dokumentado de la represioj kaj arestoj.
#000061
Li ricevis la Nobelpremion pri Paco kun du aliaj organizaĵoj de defendo de Homaj rajtoj, la rusia NRO "Memorial" kaj la "Centro por la civilaj liberecoj en Ukrainio".
#000062
La Nobelpremio pri paco estis aljuĝita al defendantoj de homrajtoj rusiaj, ukrainiaj kaj belorusaj
#000063
Belorusio enkondukas mortopunon pro « provo de terorisma ago »
#000064
Rusio: la Supera kortumo malfondas la NeRegistaran Organizaĵon "Memorial", piliero de la defendo de liberecoj
#000066
Lernejaninoj en Irano: cirkaŭ cent novaj kazoj de veneniĝo
#000067
Bildo: la gepatroj timas sendi siajn filinojn al lernejo, kaj postulas retkursojn.
#000068
Pasintan merkredon en lernejoj de Irano, pli ol cent junulinoj veneniĝis per gasoj. De post novembro, serio de similaj kazoj okazis. Laŭ surlokaj ĵurnaloj, tio kaŭzas kreskantan emocion en la lando.
#000069
Junulinoj de sep lernejoj de la urbo Ardabilo (nordo) malsaniĝis dummatene fare de gasemisioj. Laŭ deklaro de la ĉefo de la malsanulejo al la novaĵagentejo Tasnim, 108 estis transportitaj ĝis malsanulejo.
#000070
La ĝenerala stato de la lernejaninoj, kiuj suferis spirmankon kaj naŭzon evoluas favore, li precizigis. La ĵurnaloj menciis ankaŭ aliajn kazojn de veneniĝo en almenaŭ tri establaĵoj de Teherano.
#000071
En liceo de Tehransar, okcidente de la ĉefurbo, lernejaninoj estis « venenitaj per ia ŝprucigilo », menciis siaflanke la novaĵagentejo Fars, kiu raportas la dirojn de gepatroj. La sama informfonto informas pri la mobilizado de la urĝaj surlokaj servoj.
#000072
Azoto, kombinaĵo utiligata kiel sterko
#000073
Merkredon, Zahra Sheikhi, porparolanto de la parlamenta komisiono pri sano deklaris, ke de post la unuaj kazoj de spirveneniĝo, kiuj okazas de fine de novembro en la sankta urbo Ĥomo, kaj en Boruĝerd (okcidento), preskaŭ 800 lernantinoj estis tuŝataj.
#000074
Laŭ la rezultoj de toksologiaj ekzamenoj provizitaj de la ministrejo pri Sano kaj cititaj de deputito, la toksa substanco uzata en Ĥomo konsistis interalie en gaso N2, enkavanta azoton, utiligata en industrio aŭ kiel agrikulturaj sterkoj.
#000075
Ebla terorisma ago celanta fermadon de la lernejoj de junulinoj
#000076
La afero estigis ondon da kolero en la lando, kie voĉoj denuncas la silenton de la aŭtoritatoj fronte al la kreskanta nombro de tuŝataj lernejoj.
#000077
Kelkaj lernantinoj estis mallonge hospitaligitaj, sed neniu grave malsaniĝis. La ministrejo pri Sano eksplikis dimanĉon, ke « kelkaj individuoj » provas, per tiaj agoj, « fermi ĉiujn lernejojn, aparte tiujn de la junulinoj ».
#000078
Larĝe agnoskita, edukado por ĉiuj estas devigata en Irano, kie la junulinoj eĉ reprezentas plimulte de la studentoj en la universitatoj.
#000079
Irano: laŭ la NeRegistara Organizaĵo Iran Human Rights, almenaŭ 326 personoj estis mortigitaj dum la represio de la manifestacioj
#000080
Post la morto de du israelanoj pafmortigitaj en Huwara, norde de okupaciata Cisjordanio, israelaj kolonianoj kondukis punekspediciojn. Palestinano estis mortigita, kaj centoj da aliaj estis vunditaj. En la urbo, trankvilo revenis, sed la spuroj de tiu eksplodo de perforto plu estas klare videblaj.
#000081
Sur polvoplena parkumejo, dekoj da vrakoj da kalcinitaj veturiloj estas amasigitaj. Ili estas parto de la veturiloj incendiitaj pasintan nokton.
#000082
Pasintan dimanĉon 26an de februaro, du Israelanoj estis pafmortigitaj en Huwara, norde de okupaciata Cisjordanio. Vespere, israelaj kolonianoj kondukis punekspediciojn.
#000083
La kamionoj kaj la tri veturiloj de Jusef, transportisto, estis bruligitaj. Kun la okuloj ruĝiĝintaj pro laciĝo kaj malĝojo, li nervoze enspiras sian cigaredon kaj rigardas la damaĝojn. « Ili venis de la kolonio Itsar. Ili bruligis tiun domon tie for. Rigardu pli malproksime, ili incendiis ankaŭ tiun alian domon, fumo plu videblas. Kia katastrofo, ili ĉion detruis, ĉion cindrigis, ni perdis milionojn »
#000084
« Ili faris ĉion ĉi kun la protekto de la israela armeo »
#000085
Palestinano estis mortigita, centoj da aliaj estis vunditaj
#000086
Dimanĉon vespere, la israela armeo, kiu okupacias plejparte de Cisjordanio, apenaŭ moviĝis. Ĝi protektis la palestinajn civilulojn, sed ne reagis fronte al la senbrida perforto de la kolonianoj. Armitaj per ŝtonoj aŭ pafiloj, ili atakis la havaĵojn kaj la personojn, palestinano estis mortigita, kaj centoj da aliaj estis vunditaj en Huwara, kaj en la ĉirkaŭaj urboj.
#000087
Ata estas ŝokita. « La kolonianoj estis armitaj. Ii pafis realajn kuglojn, uzadis larmigajn gasojn. Miaj gefiloj ne dormis dum la tuta nokto. Ili estis teruritaj. Mia plej juna filo ne forlasis miajn brakojn, li estas terurita. Terurita ! Ni rigardis senpotence la detruadon de niaj havaĵoj. Se ni aŭdacus interveni, ili mortigus nin. »
#000088
Ankaŭ Ali Abderamane, spertita sukuristo de la palestina Ruĝa Lunarko, malfacile kredas siajn okulojn. « Ĉi-nokte, estis tutsimple milito. Ni ne eĉ povis moviĝi por sukuri la homojn. La israela armeo kaj la kolonianoj blokis la trairejon. La urbo sufokis pro la larmigaj gasoj kaj la fumoj emisiitaj de la incendioj. Ĉi-nokte, estis la milito, la milito ! »
#000089
De post tiuj punekspedicioj de la israelaj kolonianoj, la israela armeo kontrolas la urbon por protekti la kolonianojn, kiuj cirkulas libere en la sektoro, eĉ se tio malhelpas la Palestinanojn iri de loko al loko. Laŭ ili, tiuj limigoj daŭros almenaŭ tri tagojn.
#000091
Cisjordanio: la ĉefo de Unuiĝintaj Nacioj postulas « ĉesigon » de la kontraŭ-leĝa israela koloniado
#000093
Floraj omaĝoj memore al la murdita opoziciulo Boris Nemtsov estas rimarkeblaj en tuta Rusio
#000094
La moskva kutimo, la 27an de ĉiu jaro, kiu konsistas lasi florajn mesaĝojn memore al Boris Nemtsov, kritikanto de la Kremlo, ŝajne vastiĝas en tuta Rusio laŭ la raportoj de ses aliaj urboj.
#000095
Improvizitaj flormonumentoj aperis en la kvin plej grandaj urboj de Rusio (Moskvo, Sankt-Peterburgo, Novosibirsko, Jekaterinburgo kaj Kazano) okaze de la oka datreveno de la murdo de Boris Nemtsov, kaj ankaŭ en la siberiaj urbetoj Tomsk kaj Barnaul.
#000096
La tre aprezita politikulo, kiu vigle kritikis la aŭtoritatismon de Vladimir Putin kaj la aneksadon de la duoninsulo Krimeo en 2014, estis murdita fare de sikarioj dum pafado en veturilo, dum li trairis Moskvon kun sia koramikino, la 27an de februaro 2015.
#000097
Laŭ "RusNews", persono estis arestita lundon, dum ĝi deponis florojn ĉe la sama memorloko.
#000099
Post kontestata enketo pri la murdo de Nemtsov, kvin viroj estis arestitaj, kaj akuzitaj pri la murdo. Ili estis kondamnitaj al longaj punoj de malliberejo en 2017.
#000100
Sesa suspekto en la afero, Beslan Ŝavanov, mortigis sin per eksplodoj, kiam la polico ĉirkaŭis lian apartementon en la ĉeĉena ĉefurbo Grozno.
#000101
La proksimuloj de Nemtsov tamen ĉiam dubis pri la enketo, kiu kondukis al la aresto de la ŝajnaj murdistoj de Nemtsov. Ili argumentas, ke la veraj cerboj, kiuj gvidis la murdon neniam estis persekutitaj de la justico.
#000102
Jaron antaŭ la murdo, Nemtsov estis sekvata de la samaj agentoj de la FSB, kiuj estis poste akuzataj pri venenigo de la politikaj opoziciuloj Aleksej Navalnij, Vladimir Kara-Murza kaj la verkisto Dmitrij Bikov, laŭ enketo kondukita de Bellingcat, The Insider kaj la rusa servo de la BBC.
#000103
Kelkajn horojn antaŭ ol esti murdita, la vendredon 27an de februaro 2015, Boris Nemtsov estis intervjuita ĉe la radio Ekho Moskvy. Li menciis la kolektiĝon, kiun li planas organizi du tagojn poste en Moskvo : « Tiu marŝo petas tujan haltigon de la milito kontraŭ Ukrainio, ĝi postulas, ke Putin ĉesigu sian agreson », li deklaris interalie. Liaj paroloj estis tradukitaj al la franca fare de la novaĵagentejo AFP. Dekoj da miloj da personoj estis tie atenditaj.
#000104
Kvankam moskvanoj plu riskas areston, ili tamen protestas kontraŭ la ukraina « koŝmaro»
#000105
Italio: almenaŭ 60 migrantoj mortis en ŝippereo marvaste de Kalabrio
#000106
80 personoj estis sukuritaj apud Krotono, precizigis la itala marborda patrolo.
#000107
Dimanĉon 26an de februaro frumatene, marvaste de Krotono, almenaŭ 60 migrantoj mortis post ŝippero, anoncis la urbestro de la urbo. « Nun, 80 personoj estas savitaj, inter kiuj kelkaj sukcesis atingi la marbordon », precizigis plu frue la itala marborda patrolo. Ili deklaris en komunikaĵo, ke « la boato transportis ĉirkaŭ 120 personojn kaj rompiĝis sur la rokoj kelkajn metrojn proksime de la marbordo ». La fajrobrigadistoj siaflanke menciis « pli ol 200 personojn » sur la boato.
#000108
« Kalabrio funebras pro tiu terura tragedio », reagis la regiona prezidanto. Li bedaŭris « dekojn kaj dekojn da mortintoj dronitaj, inter kiuj multaj infanoj, multaj malaperintoj ».
#000109
Giorgia Meloni promesas daŭrigi sian politikon pri migrado
#000110
Tiu nova ŝippereo okazas kelkajn tagojn post la adopto fare de la itala Parlamento de novaj kontestitaj reguloj pri la savado de la migrantoj. Tiu leĝo devigas la humanitarajn ŝipojn efektivigi ununuran savadon samtempe, kio laŭ la NeRegistaraj Organizaĵoj altigas la riskon de morteco en Mediteraneo. Tiu teksto estis adoptita iniciative de la koalicia registaro, kondukita de la ekstremdekstra ĉefino Giorgia Meloni .
#000111
La estrino de la Partio "Fratelli d'Italia" estis nomumita ĉefministrino en oktobro. Ŝi interalie promesis redukti la nombron de migrantoj alvenantaj en Italio. Ŝi esprimis sian « profundan doloron » post la ŝippereo marvaste de Kalabrio. Ŝi juĝis « krima » surakvigi 20-metran boaton kun 200 personoj en malbona meteologia prognozo ». « La registaro engaĝiĝis malhelpi la forirojn, kaj post tia tragedio, ĝi daŭre faros », asertis Giorgia Meloni.
#000112
Laŭ al ministejo pri internaj aferoj, preskaŭ 14 000 inter ili alvenis en la lando de post la jarkomenciĝo, kontraŭ ĉirkaŭ 5 200 dum la sama periodo en 2022.
#000113
Ankaŭ la ĉefino de la Eŭropa Komisiono reagis post la dramo. Dimanĉon, Ursula von der Leyen postulis progreson koncerne la reformon de aziljuro en Eŭropa Unio, post tiu « tragedio ». Ŝi asertis la necesecon « duobligi la klopodojn koncerne la Pakton pri migradoj kaj aziljuro, kaj pri la Agadplano por Centra Mediteraneo ».
#000114
« Selektaj elŝipiĝoj » de migrantoj : la vigla alfrontiĝo inter la NeRegistaraj Organizaĵoj kaj Romo daŭras
#000115
Italio: 100 jarojn post la Marŝo al Romo, la kontraŭfaŝismuloj surtratiĝas por kontraŭi la nostalgiulojn de Mussolini
#000116
Hekatombo - en 2021, pli ol 3 000 migrantoj mortis en maro, provante atingi Eŭropon
#000117
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000118
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000120
Voir le profil de neniammilitointerni sur le portail Overblog
#000121